NEWTON ÁLTALÁNOS ISKOLA
Hé. Lassíts!
Be akarsz állni a rajzklubba?
Nem. Időpocsékolás.
KUTASS - ÁLMODJ - FEDEZZ FEL
Szerintem buli. Tudod, hogy ma büntiórád van?
Igen. Nem kell folyton emlékeztetned.
Igazából kell, mert büntiügyeletes vagyok, és el szoktál késni.
Mr. Hodge, szerintem nem fair, hogy büntiórára küld, mert vitatom a jegyem.
Ezt már sokszor mondtad, és már mondtam, hogy szerintem helyénvaló.
De ha tudná, milyen fontosak nekem a jegyeim, megértené.
Ezzel a szenvedéllyel tanulj a következő dogára, ahelyett, hogy velem vitázol.
Pipáld ki a nevednél, aztán tedd a telód a dobozba.
Visszakapod 60 perc múlva.
BEJELENTKEZÉS
Tedd a telód a dobozba.
Igen. Ismerem a járást. Kösz.
BÜNTIÓRASZABÁLYOK
Te büntiórán?
Kösz, hogy érdekel.
- Mindenki itt van. - Kösz, Ben.
Szóval ma csak két diák. Ez üdítő.
A büntióra nem feltétlenül rossz élmény.
Van lehetőség végiggondolni, miért vagy itt, miben fejlődhetsz.
Yasmine, meglep, hogy itt látlak.
„Vitázott a tanárral”?
Mr. Hodge négyest adott, mikor ötöst érdemeltem.
Nem szabad tiltakoznom egy igazságtalan jegy ellen?
Azt írja: „Hangosan, az egész osztály előtt, mindenki idejét vesztegetve.”
Nyilván tudod, hogy ez tiszteletlen.
Firkálgattam, mikor irodalomesszét kellett volna írnom.
Madison, nem értem.
Folyton ez a nemtörődöm hozzáállásod.
Szereted a büntiórát?
Egy óráig nem kell csinálnom semmit.
Jogos. De van egy jobb ötletem.
A büntióra alatt kitakarítod a trófeavitrineket.
Talán mások eredményei majd ösztönzően hatnak rád.
Ez tovább tart egy óránál.
Segítek neki.
Klassz.
FUTURISZTIKUS KALANDOK
A gondnok szobája erre van. Ott találtok takarítóeszközöket.
Ez az alagsor ősrégi. A szaga is olyan.
Ez a suli legrégebbi része. Felül mindent újjáépítettek.
Hé, Ben, mivel ez az első büntiórám, szerinted
meggyőzhetem a dirihelyettest, hogy vegye ki a minősítésemből?
Ezért jelentkeztél. Hogy bevágódj nála.
Ha nem akarod a jellemzésedbe, ne kerülj büntiórára.
De ez az első kihágásod,
hozd be a szüleidet, hogy kérjék meg.
Miért izgat ennyire a nyolcadikos bizid?
Semmit sem jelent.
Nekem jelent.
A büntióra rosszul fest, és egy négyes lehet akár egyes is.
Nem mintha értenéd.
Tök mindegy.
Erre át.
Csak utánad.
Miért vannak fémből a falak?
Az 1950-es években ez óvóhely volt.
Büntiügyeletesként a munkám része a biztonság.
Meg kellett jegyeznem a suli tervrajzát, tanulmányoznom kellett a kézikönyvet.
Milyen kézikönyvet?
A Newton iskola magatartási és biztonsági kódexét. El tudom küldeni e-mailben.
- Kösz, ne. - Nem kell.
ÁRAM
Hé! Kint játsszatok!
Sok itt a kacat.
Biztos nem számítanak több vészhelyzetre.
Oké.
Ha kész vagytok, gyertek vissza kijelentkezni.
Ben?
Mi van itt?
Mintha megfagytak volna.
Vész esetén riasztanunk kell a legközelebbi tanárt.
- Nem hinném, hogy segít. - Ne szórakozz.
Miért? Ez fura. De menő.
Végül is miénk az egész suli.
Rohangászhatunk, megnézhetjük a tanárit.
- Oda diákoknak tilos. - Valamit tennünk kell.
Te miért nem aggódsz?
Mert valahol valaki biztos tudja, hogy kell helyrehozni, és már dolgoznak rajta.
Gondolod?
Mi van, ha az, aki tudja a megoldást, szintén kifagyott?
Na jó.
Oké. Próbáljátok meg kideríteni, mi történt itt,
én körülnézek kint és az auditóriumban.
Nem válhatunk szét. Használjuk a párszisztémát.
Yasmine, leszek a párod!
Jellemző, hogy épp kiabál valakivel.
Sokkal jobb.
Hívjuk fel a készenléti szolgálatot.
Nem működik.
- A telók is kifagytak. - Szerinted a városban mindenhol ez van?
Hahó?
Valaki?
Gyerünk.
Klassz. Nem jó a teló.
15.34 és 59 másodperc.
Akkor pontosan tudjuk, mikor történt. Nem mintha segítene.
Elmentünk öt sarkot, és senki meg se mozdul.
Ez nagyon fura.
Szerintem már rég túl vagyunk a „furán”.
- Találtál valamit? - Itt semmit.
- A tornaterem és az uszi? - Ott nem jártam.
- Minden zugot meg kellett volna néznem? - Madison, ez most komoly.
Ez nem valami suliprojekt, amit ellóghatsz.
- Persze, megint ez. - Várjunk. Mi van?
Tavaly közös projektben voltunk, és Madison nem csinálta meg a részét.
Yasmine, megnyugodhatsz, mert bármi is ez itt,
nem osztályozzák.
Koncentráljunk arra, mi történt mindenkivel.
- Lefagytak. - Nem szó szerint.
Nem hidegek, mint a jégkocka.
Lehet mindenkit hipnotizálni?
Egy órát biztos nem.
Az óra haladt.
Előbb még 15.34 és 59 másodperc volt, most meg 15.35 és egy másodperc van.
Csukva a szeme. Korábban nyitva volt.
Várjunk. Ha csukva a szeme, és az óra ment két másodpercet, akkor…
Nem mozdulatlanok, csak nagyon lassan mozognak.
- Jött valaki. - Biztos tudják, mi van itt.
Várj. Talán ők azok. Ugyanazok, akik ezt csinálták.
Csitt. Jönnek.
- Nem vagyok túl jól. - Ben.
Jól vagy?
Ben!
Jól van?
Mr. Hodge?
Salakbeton építmény fémszigeteléssel.
- Jól véd. - Mitől? És miért van így öltözve?
Ez egy ólomtartalmú védőruha, olyasmi, mint az óvóhelyetek.
Ben már jól érzi magát. Adtam neki vizet, és még pihen egy kicsit.
Szóval mi folyik itt?
Végeztem egy időtágulási kísérletet.
Ezen az elméleten dolgozom,
mióta fizikus lettem egy laborban 12 éve.
Lényegében úgy hiszem, a sebesség, amivel az idő halad, változtatható.
Két helyszín, vagy akár két ember, megélhet különböző időáramlási sebességet.
Egy óra az egyik embernek lehet 36 másodperc a másiknak.
A kollégáim nem hitték, hogy megcsinálom, de…
Mindenkit kísérleti nyúlnak használt?
Nem teljesen.
Ellenőrzött területen belül folytattam le a kísérletet.
Csak a pillangókra akart hatni.
Igen, de az időmező-generátorhoz
jelentős mennyiségű áram szükséges,
úgyhogy bevetettem a suli tartalék energiaellátását.
De volt egy váratlan áramingadozás,
ami túl nagy elektromos lökést idézett elő,
és ez egy erős időhullámot eredményezett.
És véletlenül mindenkit lassabb időáramlásba tett.
Bizonyította az elméletét. Most hogy csinálja vissza?
Van egy egyenletem, ami visszafelé futtatja le a programot,
de az iskola áramtartaléka lemerült, és nincs alternatív energiaforrásom.
Vagyis nem tudja helyrehozni? Nem hagyhatja az embereket szupercsiga-módban.
- Mi lesz velünk? - Senkit sem hagyunk cserben.
A kollégái mondták, hogy nem képes rá, le kellett volna állnia!
- Várj. Én… - Ha nem hozza szinkronba az időt,
tönkremegy az életünk.
- Felfogta? - Tudom.
Magának jár a büntióra, hogy bekerüljön a minősítésébe.
Hihetetlen, hogy elájultam. Büntiügyeletes vagyok.
Segítenem kell a bajban, nem bepánikolva kifeküdnöm.
Haver, nyugi. Nem várhatod, hogy sose hibázz.
- Te könnyen beszélsz. Bocs. - Dőlj előre.
Nem úgy értettem, hogy te sokat hibázol.
Semmi baj. Amúgy hogy kötöttél ki ennél a posztnál?
Anyáék későig dolgoznak, és csinálnom kell valamit suli után, míg értem nem jönnek.
- Úgy tűnik, élvezed. - Így van.
Felsősnek lenni nehéz és zavaros,
és a szabályok segítenek abban, mit csinálj. Legalábbis nekem.
Igen, azt látom.
Talán nekem is kéne suli utáni tevékenység.
A büntiórán kívül.
Találtam nasit a szekrényemben.
Köszönöm. Jól vagy?
Jól van bárki is?
Bármi is a tervünk a jövőre, az már nem létezik.
Ben. Örömmel látom, hogy jobban vagy.
Remélem, a többiek is.
Nyilván nem.
Ha számít bármit is, sajnálom. Ígérem, helyrehozom.
Mindenki rendbe fog jönni?
Igen, egészségesek.
Ők úgy élik meg, hogy sétálgatnak vagy vezetnek, ahogy szoktak.
Nem érzékelik, hogy gond lenne.
- Az autók. Elektromosak. - És?
Fizikán beszéltünk az elektromosságról,
és azt mondta, az új kocsikba nagy kapacitású, szupercellás akkukat tesznek.
Te figyeltél az órán.
Azt mondta, nagy áramforrás kell.
Kell még?
Igen. Még egy, ott, abból az autóból.
Ez nagyon jó ötlet volt tőled.
Eszembe jutott, amit a tanár mondott.
Nem, szerintem okos vagy. Nem értem, miért nem igyekszel.
- Megint a közös projektre utalsz? - Nem.
Részben.
Jó. Megmondom, miért nem igyekeztem. Nem lettem volna elég jó.
És te, Emily és Maya pipák vagytok, ha nem kaptok ötöst.
Megcsináltuk a te részed.
És ötöst kaptatok. Én béna vagyok dolgokban.
Rémlik, mikor jelentkeztem a színdarabra, és kinevettek?
Tanulok és tanulok, mégis hármas vagyok. Időpocsékolás.
Nem kéne lemondanod magadról.
Itt is te mentetted meg a helyzetet.
Talán ne tegyél magadra ekkora terhet.
Mondja az, aki vitázott egy négyes miatt?
Én vagyok az egyetlen a családban, akinek van esélye egyetemre menni.
Ez klassz, de a jegyeidnek nem kell perfektnek lenniük.
A mai nap után egy négyes miatt aggódni olyan butaság.
És bocs, hogy mikor a projektet csináltuk,
azt sugalltam, hogy tőled a legjobb sem elég.
Megszerezte!
Mihez kellett a kísérlet, Mr. Hodge, ha jól ment volna?
Az idő megváltoztatása széles körben használható.
Tegyük fel, hogy valaki beteg, vagy megsérül.
Időáramsztázisba tehetjük őket, míg várják az orvosi segítséget.
Tehát életeket mentene.
Igen, vagy a sarki jégsapkákat is
csökkentett időáramba tehetjük, így lassítva az olvadást.
Értem, miért nem adta fel.
Cetliket tettünk a kocsikra, amikből kölcsönvettük az aksit.
Kezdődik?
Ha sikerül, mind ötöst kaptok.
ÁRAMERŐSSÉG
Ó, ne.
- Nem működik! - Mi a baj?
A szupercellás akkuk biztos magasabb ioncserével működnek.
Ha az elektroncső felrobban, akkor vége.
Valahogy le kell hűtenünk.
- A sűrített levegő hideg. - Jó ötlet. Próbáljuk meg.
Nem működik.
Tizennegyedik oldal: „Minden osztály fel van szerelve CO2-es tűzoltó készülékkel.”
- Az jéghidegen olt! - Persze!
Működik!
Már biztos örülsz, hogy betanultam a kézikönyvet.
Jól van. Menjetek az óvóhelyre!
Ha olyan lesz, mint az előbb, gyorsan jön az időhullám.
Ez az.
Jó újra abban az időáramlatban lenni, mint mindenki más.
Na és most?
Hát, a büntiórát még be kell fejeznetek.
De a dirihelyettes sosem ellenőrzi, úgyhogy elengedlek korábban.
- Ben megszegi a szabályt. - Ne.
Szabadab-Ben kezelem.
„Kölcsön kellett vennünk az akkuját, hogy megmentsünk mindenkit.
Ui.: kérjük, ne adjon büntiórát”?
Gondoltam, fuvarra van szüksége.
A feliratot fordította: Speier Dávid